Foto: Transport vazirligi axborot xizmati Xitoyning Zhejiang Loong Airlines aviakompaniyasi 10 yanvar kunidan e’tiboran Chendu – Toshkent yo‘nalishida parvozlarni amalga oshirishni boshlaydi. Bu haqda Transport vazirligi axborot xizmati xabar qildi. Ushbu yo‘nalishda aviakompaniya parvozlarni haftasiga uch marotaba bajarishni rejalashtirilgan. Chendu – Toshkent yo‘nalishida ilk parvozni amalga oshirgan Zhejiang Loong Airlines aviakompaniyasining reysi bugun mahalliy vaqt bilan soat 18:10da Toshkent xalqaro aeroportiga qo‘nadi. Eslatib o‘tamiz, 2019 yilning 27 sentabr kunidan e’tiboran Xitoyning mazkur aviakompaniyasi Sian shahridan Toshkentga charter reyslarni amalga oshirishni boshlagan edi.